28.2.2022
ET
Euroopa Liidu Teataja
C 95/43
Väited ja peamised argumendid Hageja esitab kolm väidet, et põhjendada hagi, mille ta esitas komisjoni 2021. aasta 6. ja 9. aprilli ning 4. mai otsuste peale, millega nõuti tagasi summad, mis talle maksti alusetult tema laste eest tehtud maksusoodustuse alusel. 1.
Esimene väide, et on valesti tõlgendatud ja kohaldatud Euroopa Liidu ametnike personalieeskirjade artiklit 85.
Hageja leiab siinkohal, et artiklis 85 ette nähtud tingimused alusetult saadu tagastamiseks ei ole täidetud. 2.
Teine väide, et on rikutud õiguspärase ootuse põhimõtet, kuna käesolevas asjas on täidetud kolm tingimust, mis kohaldatava kohtupraktika kohaselt iseloomustavad õiguspärast ootust. 3.
Kolmas väide, et puudub põhjendus.
12. jaanuaril 2022 esitatud hagi – NY versus komisjon (Kohtuasi T-21/22) (2022/C 95/60) Kohtumenetluse keel: prantsuse Pooled Hageja: NY (esindajad: advokaadid: A. Champetier ja S. Rodrigues) Kostja: Euroopa Komisjon Nõuded Hageja palub Üldkohtul: — tunnistada käesolev hagi vastuvõetavaks ja põhjendatuks; — tühistada esimene vaidlustatud otsus ja vajadusel teine vaidlustatud otsus; — mõista kõik kohtukulud välja kostjalt.
Väited ja peamised argumendid Komisjoni 14. aprilli 2021. aasta otsuse peale, millega jäeti rahuldamata 22. detsembril 2020 esitatud kahju hüvitamise nõue, esitatud hagi põhjenduseks esitab hageja kolm väidet. 1.
Esimene väide, et rikuti õigust heale haldusele ja erapooletuse põhimõtet.
Hageja leiab, et kahju hüvitamise nõude läbivaatamisel ei järgitud erapooletuse nõuet ja seda nii subjektiivsest kui objektiivsest seisukohast. 2.
Teine väide, et rikuti õigust puutumatusele ja inimväärikusele ning tehti mitmeid ilmseid hindamisvigu.
Hageja väidab, et kostja eiras oma kohustust säilitada ja kaitsta tema puutumatust ja inimväärikust, võttes arvesse julgeolekuametnike vägivalda tema kallal, mille kohta tehtud protokoll sisaldab ilmseid hindamisvigu. 3.
Kolmas väide, et rikuti hoolitsuskohustust, kuna hagejale ei pakutud kogu tuge, mida tal oli õigus kostjalt oodata.
11. jaanuaril 2022 esitatud hagi – Grail versus komisjon (Kohtuasi T-23/22) (2022/C 95/61) Kohtumenetluse keel: inglise Pooled Hagejad: Grail LLC (Menlo Park, California, Ameerika Ühendriigid) (esindajad: solicitor D. Little, advokaadid J.
Ruiz Calzado, J. M. Jiménez-Laiglesia Oñate ja A. Giraud)